stanford-oval/wikipedia huggingface dataset:
Le tigri di Mompracem
Tärkeimmät hahmot

Sandokan: Mompracemin merirosvojen päällikkö, Malesian Tiikeri
Marianna Guillonk: kutsumanimeltään Labuanin helmi, lordi James Guillonkin veljentytär, Sandokanin rakastettu
Yanez de Gomera: Sandokanin paras ystävä, portugalilainen seikkailija
Lordi James Guillonk: Englantilainen laivastonkapteen, lady Marianna Guillonkin setä
Paroni William Rosenthal: lady Mariannan kosija, lordi James Guillonkin ystävä, laivaston sotilas
Giro-Batol: Mompracemin merirosvo, yksi Sandokanin luotetuimmista alipäälliköistä
Aiheesta muualla

Kirjan kolme ensimmäistä lukua PDF-muodossa (Arkistoitu – Internet Archive)
Lamborghini Gallardo

| Lamborghini Gallardo |
| --- | --- |

Valmistustiedot
Valmistusmaa:   Italia
Valmistaja:  Lamborghini
Valmistusvuodet:  2003–2014
Korimalli:  2-ovinen Coupe 2-ovinen avoauto
Luokka:  urheiluauto
Edeltäjä:  Lamborghini Jalpa (1981)
Seuraaja:  Lamborghini Huracan
Teknisesti samankaltaisia:  Audi R8
Tekniset tiedot
Rakenne:  keskimoottori
Moottori:  V10
Iskutilavuus:  4 961 cm3
Teho:  382 kW
Huippunopeus:  307–315 km/h
Kiihtyvyys:  3,8-4,3 s (0–100 km/h)
Vetotapa:  neliveto, takaveto
Kulutus:  17 l/100 km (yhd.)
Lamborghini Gallardo on italialaisen Lamborghinin valmistama, Gran Turismo ja superauto-luokkiin kuuluva yksi suorituskykyisimmistä vakioautoista. Myös Gallardo Spyder -avomallina valmistettu auto esiteltiin Geneven autonäyttelyssä keväällä 2003.
Lamborghini Gallardo LP550-2
Gallardo on ensimmäinen Lamborghinin valmistama automalli, jonka voidaan sanoa soveltuvan jossain määrin myös arkiajoon. Muun muassa tämän vuoksi siitä on tullut merkin historian eniten myyty automalli. Marraskuussa 2005 rikottiin 3 000 valmistetun kappaleen raja ja vuoden 2007 oli autoja valmistettu jo yhteensä 5 000 kpl. Auto on myös sisustettu aiempia malleja ylellisemmin ja muun muassa muoviosia on korvattu nahalla.
Tekniikka

Alumiinikorisen Gallardon saa joko kuusivaihteisella manuaalivaihteistolla tai automatisoidulla mekaanisella vaihteistolla (E-gear) varustettuna.
Tekniikka > Moottori

Autossa on V10-moottori keskellä pitkittäin.
Iskutilavuus: 4 961 cm3
Teho: 382 kW (520 hv) @ 8 000 r/min
Vääntö: 510 Nm @ 4250 r/min
Tekniikka > Suorituskyky

Huippunopeus: 314/307 km/h (Coupe/Spyder)
Kiihtyvyys 0–100 km/h: 4,3 s
Mitat

Murcielagoon verrattuna auto on 280 mm lyhyempi ja akseliväli on 105 mm pienempi.
Pituus: 4 300 mm
Leveys: 1 900 mm
Korkeus: 1 184/1 165 mm
Akseliväli: 2 560 mm
Raideleveys (e/t): 1 622/1 592 mm
Omamassa: 1 420–1 570 kg
Polttoainesäiliö: 90 l
Gallardo Superleggera

Superleggera-versio esiteltiin Geneven autonäyttelyssä keväällä 2007. Tässä mallissa perusmallista lähtöisin olevan moottorin maksimiteho on 530 hv eli 10 hv enemmän kuin perusmallissa. Painoa on pudotettu 100 kg (USA 70 kg). Kiihdytys 0-100 km/h vie 3,8 sekuntia, eli 0,5 sekuntia perusmallia nopeammin. Auton kevyt kokonaispaino on saavutettu runsaalla hiilikuidun käytöllä. Mm. konepelti (läpinäkyvä), diffuusori, sivupeilit, ovipaneelit ja keskitunneli on valmistettu hiilikuidusta.
5.0 V10, 4 961 cm3, 390 kW (530 hv) @ 8 000 r/min, 510 Nm @ 4 250 r/min
Aiheesta muualla

Wikimedia Commonsissa on kuvia tai muita tiedostoja aiheesta .
WorldCarFans.com - New Lamborghini Gallardo Superleggera Revealed
Lamborghini Gallardo LP570-4 Superleggera
Lehtiö

Lehtiö on muun muassa seuraavien henkilöiden sukunimi:
Anne-Mari Lehtiö (s. 1995), pituushyppääjä
Arto Lehtiö (1938–2023), jääkiekkovaikuttaja
Jaakko Lehtiö (1852–1928), opettaja, kulttuurihenkilö
Jaana Lehtiö (s. 1960), kirjailija
Kaarlo Lehtiö (1902–1978), teollisuusjohtaja, vuorineuvos
Pirkko Lehtiö (s. 1932), pappi, kristillinen ja tietokirjailija, professori
Rauno Lehtiö (s. 1942), jääkiekkoilija
Yrjö Lehtiö (1890–1959), taidemaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lauttaranta

| Lauttaranta> Färjstranden |
| --- | --- |
 Aluksia Latokarissa Lauttarannan pohjoisosassa
 Kaupungin kartta, jossa Lauttaranta korostettuna.  Turun kaupunginosat
Kaupunki:  Turku
Suuralue:  Hirvensalo-Kakskerta
Pinta-ala:  ? km² 
Väkiluku:  ?? (?)
Väestötiheys:  ? as./km²
Työpaikkoja:  ? kpl ?  (?)
Osa-alueet:  ?
Lauttaranta (ruots. Färjstranden) on kaupunginosa ja asuinalue Turun Hirvensalon saarella. Ennen nykyistä siltaa yhteys Hirvensalosta mantereelle kulki Lauttarannan kautta, ensin lossilla ja myöhemmin siltaa pitkin.
Lauttarannan tilastoalueen asukasmäärä on 2010-luvun alkupuoliskolla yli kolminkertaistunut 235 hengestä vuonna 2010 vuoden 2015 lopun 734:ään.
Hirvensalon laskettelukeskus sijaitsee Lauttarannan kaupunginosassa.
Historiaa

Lauttaranta muodostui Arolan tilan rantamaista ja Syvälahden tilan pohjoisosasta, kun aluetta kaavoitettiin Hirvensalon tultua liitetyksi Turkuun Maarian kuntaliitoksessa 1944. Kaava käsitti nykyisen Toijaistentien, Hirveläntien ja Lautturinkadun seudun, eikä kaupungilla ollut vielä tarvetta kaavoittaa Hirvensalosta enempää pientalotontteja, vaan kaava sisälsi paljon puistoalueita. Lauttarantaan kuljettiin kapulalossilla Korppolaismäen rannasta.
Nykyisen Pikisaaren ja Lauttarannan maat käsittänyt Arolan tila, samoin kuin Syvälahden tila, myytiin Turun kaupungille jo vuonna 1911, vaikka sijaitsi tuolloin Maarian kunnassa. Arolan seutu on asutettu luultavasti jo 1200-luvun lopussa. Maakirjassa vuodelta 1540 alueelle on merkitty kolme verotilaa, joista tuli vuonna 1683 kruununtiloja. Ne yhdistyivät 1700-luvun alussa, ja tilan omistajina olivat ensin raatimies Johan Miltopaeus ja sitten professori Munsten. 1700-luvulla tila siirtyi talonpoikien omistukseen ja jaettiin kahtia Isotaloksi ja Vähätaloksi, mutta ne yhdistettiin taas 1800-luvun lopulla ja myytiin 1911 Turun kaupungille.
Syvälahden tila on mainittu jo 1300-luvulla. Nimensä se on saanut sittemmin maannouseman myötä kadonneesta lahdesta, jonka pohjukassa tila oli. 1500-luvun lopulla Syvälahti oli Brinkkalan kartanon lampuotitila, 1600-luvun lopulla siitä tuli rustholli, jonka omistajia olivat asessori Nicolaus Alanus, Hollenderin suku, Johan Michelsson, Johan Ahlström ja viimeisinä Taivassalosta tulleet, tilan nimestä sukunimensä ottaneet Syvälahdet, jotka myivät tilan vuonna 1911 Turun kaupungille.
Leivick Halpern

H. Leivick vuonna 1940
H. Leivick, oik. Leivick Halpern (1888–1962) oli venäläissyntyinen Yhdysvaltoihin muuttanut jiddišinkielinen kirjailija. Hänet karkotettiin 1906 poliittisen aktiivisuuden vuoksi Siperiaan, josta hän pakeni 1912. Hän asui New Yorkissa. Hänen tuotantoonsa kuuluu realistisia romaaneja ja novelleja, sekä näytelmiä, esseitä ja lehtikirjoituksia. Hänen kärsimystä pohtivaa runouttaan on luonnehdittu visionaariseksi, sävyltään mystiseksi.
Ljublinon metroasema

Ljublino (ven. Люблино) on yksi Moskovan metron asemista. Se avattiin 25. joulukuuta 1996.
Lepojärvi (Ylöjärvi, Huhkaankylä)

| Lepojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°40′18″N, 23°32′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Majajärveen 
Järvinumero:  35.311.1.073
Mittaustietoja
Pinnankorkeus:  107,5 m  
Rantaviiva:  0,712 km  
Pinta-ala:  1,285 ha  
Saaria:  ei saaria 
 fiLepojärvi 
Lepojärvi  on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,3 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 700 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 107,5 metriä mpy.
Lepolammi (Ruovesi)

| Lepolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°53′13″N, 24°14′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  metsäoja 
Järvinumero:  35.339.1.028
Mittaustietoja
Pinnankorkeus:  155,7 m  
Rantaviiva:  0,506 km  
Pinta-ala:  1,337 ha  
Saaria:  ei saaria 
 fiLepolammi 
Lepolammi  on Pirkanmaalla Ruovedellä Hyyrylän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Lammen vedenpinnan korkeus on 155,7 metriä mpy.
Lehto-orakas

| Lehto-orakas> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Cantharellales
Heimo::  Hydnaceae
Suku::  Vahvero-orakkaat Hydnum
Laji::  subovoideisporum
Kaksiosainen nimi
 Hydnum subovoideisporum  Niskanen & Liimat. 
Infobox OKNimi-testi OK: 
Lehto-orakas (Hydnum subovoideisporum) on rusko-orakkaiden ryhmään kuuluva, tieteelle verrattain uusi sieni. Vuonna 2008 sattumalta löytyneen lehto-orakkaan ainoa tunnettu esiintymispaikka maailmassa on Turun Ruissalo.
Lawrence McCormick

| Mitalit | Mitalit | Mitalit |  |
| --- | --- | --- | --- |
|  Lawrence McCormick |  Lawrence McCormick |  Lawrence McCormick |  |
Maa:   Yhdysvallat
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Antwerp 1920 |  |  |
Lawrence James ”Larry” McCormick (12. heinäkuuta 1888 – 30. joulukuuta 1961) oli yhdysvaltalainen jääkiekkoilija, joka edusti maataan sen voittaessa hopeaa kesäolympialaisissa 1920.
McCormick oli samoissa olympialaisissa Yhdysvaltojen kapteenina toimineen Joseph McCormickin pikkuveli.
Käännös suomeksi
Leila Alaoui

| Leila Alaoui> Henkilötiedot |
| --- | --- |
Syntynyt: 10. heinäkuuta 1982 Pariisi, Ranska
Kuollut: 18. tammikuuta 2016 (33 vuotta) Ouagadougou, Burkina Faso
Ammatti:  kuvajournalisti
Aiheesta muualla
Kotisivu
Leila Alaoui (10. heinäkuuta 1982 Pariisi, Ranska – 18. tammikuuta 2016 Ouagadougou, Burkina Faso) oli ranskalais-marokkolainen valokuvaaja, joka kuvasi siirtolaisia useassa maassa ja dokumentoi tavallisia marokkolaisia. Hän kuoli Ouagadougoun terrori-iskussa saamiinsa vammoihin.
Nuoruus ja opiskelu

Leila Alaoui syntyi vuonna 1982 Pariisissa, mutta hän vietti nuoruutensa Marokon Marrakechissa. Hänen äitinsä Christine Abrate oli ranskalainen ja hänen isänsä Abdelaziz Alaoui marokkolainen liikemies. Perheessä oli kolme lasta. Leila Alaoui halusi jo nuorena kuvajournalistiksi ja opiskeli valokuvausta ja antropologiaa New Yorkin kaupunginyliopistossa.
Ura

Alaoui palasi Marokkoon vuonna 2008, kun hän sai Euroopan unionilta apurahan siirtolaisia käsittelevään projektiin. Hän halusi Marokossa ryhtyä myös dokumentoimaan eri alueiden välisiä kulttuurieroa samaan tapaan kuin Robert Frank oli tehnyt Yhdysvalloissa. Alaoui matkusti kylästä toiseen liikkuvan studionsa kanssa ja vietti aina viikon yhdessä kylässä. Hän halusi näin asukkaiden tottuvan häneen. Valokuvia hän otti usein markkinapäivänä, jolloin kylään tuli ihmisiä myös ympäröivältä maaseudulta. Naisten kanssa Alaoui valmisti esimerkiksi kuskusia ja otti samassa yhteydessä valokuvia.
Tanskalainen pakolaisjärjestö Dansk Flygtningehjælp palkkasi vuonna 2013 Alaouin kuvaamaan pakolaisia Libanonissa. Samana vuonna hän loi Crossings -nimisen videoinstallaation, jossa kuvattiin marokkolaisia matkustamassa Eurooppaan. ”Everyday Heroes of Syria” -projektia varten hän puolestaan kuvasi erityisesti syyrialaispakolaisia Libanonissa, Jordaniassa ja Irakissa.
UN Womenin ja Amnesty Internationalin toimeksiannosta Alaoui lähti vuoden 2016 alussa Burkina Fasoon kuvaamaan naistenoikeusten kampanjaa varten. Kampanjan nimi oli ”My Body My Rights”. Hän oli ensimmäistä viikkoansa Burkina Fasossa, kun hän haavoittui 15. tammikuuta tapahtuneessa terrori-iskussa. Häneen oli pysäköityneessä autossa, kun häneen osui useampia luoteja. Alaoui vietiin sairaalaan, missä hänelle tehtiin operaatio. Hänen tilanne oli vakaa, mutta sitten hän sai kolme päivää myöhemmin sydänkohtauksen, mihin hän kuoli.
Aiheesta muualla

Fondation Leila Alaoui (Arkistoitu – Internet Archive) (ranskaksi)
Lapinkynsimö

| Lapinkynsimö |
| --- | --- |

Uhanalaisuusluokitus
 
Suomessa::  Erittäin uhanalainen
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Brassicales
Heimo::  Ristikukkaiskasvit Brassicaceae
Tribus::  Arabideae
Suku::  Kynsimöt Draba
Laji::  lactea
Kaksiosainen nimi
 Draba lactea  Adams 
Katso myös
   Lapinkynsimö Wikispeciesissä   Lapinkynsimö Commonsissa 
Infobox OKNimi-testi OK: 
Lapinkynsimö (Draba lactea, myös D. wahlenbergii) on pohjoisen pallonpuoliskon arktisten alueiden pienikokoinen ristikukkainen kasvi. Suomessa lapinkynsimö on harvinainen ja luokiteltu erittäin uhanalaiseksi lajiksi.
Ulkonäkö ja koko

Löyhästi mätästävä, monivuotinen lapinkynsimö kasvaa 5–10 cm korkeaksi. Ohut, haaraton varsi on kalju, vihreä ja tavallisesti lehdetön. Ruusukelehdet ovat noin senttimetrin pituisia, suipohkoja ja ehytlaitaisia. Lehdissä on hapsikarvojen lisäksi tähti- ja hankakarvoja. Hyvin pienet kukat ovat valkoisia ja sijaitsevat varren latvassa. Lapinkynsimö kukkii Suomessa kesä-heinäkuussa. Siemenet kypsyvät suikeissa, kaljuissa ja 5–7 cm pitkissä liduissa.
Lapinkynsimö muistuttaa läheisesti tunturikynsimöä (D. fladnizensis). Suomessa lajista tunnetaan risteymiä kalliokynsimön (D. norvegica) ja lumikynsimön (D. nivalis) kanssa.
Levinneisyys

Lapinkynsimö on pohjoisen tundran ja vuoristojen kasvilaji. Sitä tavataan Pohjois-Norjan, -Ruotsin ja -Suomen korkeimmilta tunturialueilta, Pohjois-Venäjän ja -Siperian tundravyöhykkeeltä, Alaskasta, Kalliovuorilta ja Pohjois-Kanadan arktiselta vyöhykkeeltä. Lajia tavataan yleisesti myös Grönlannissa ja Huippuvuorilla. Suomessa lapinkynsimöä on tavattu ainoastaan Enontekiöllä Kilpisjärven alueella viideltä suurtunturilta. Useat lajista tehdyt havainnot ovat kuitenkin varsin vanhoja. Suomessa laji löydettiin ensimmäisen kerran vuonna 1910.
Elinympäristö

Lapinkynsimö on kalkinsuosija. Suomessa se viihtyy tunturien ajoittain kosteilla kalliopengermillä ja lumenviipymäpaikkojen liepeillä ala- ja keskipaljakalla korkeimmillaan 1000 metrin korkeudella.
Aiheesta muualla

Kasviatlas 2020: Lapinkynsimön levinneisyys Suomessa.
ITIS: Draba lactea (englanniksi)
United States Department of Agriculture (USDA): Draba lactea (englanniksi)
Lapinkynsimömätäs kuvattuna Huippuvuorilla.
Lawrence Leighton Smith

Lawrence Leighton Smith (8. huhtikuuta 1936 Portland, Oregon – 25. lokakuuta 2013 Colorado Springs, Colorado) oli yhdysvaltalainen kapellimestari ja pianisti.
Smith valmistui Portlandin valtionyliopistosta (1956) ja Mannes College of Musicista (1959). Hän sai tohtorinarvon Louisvillen yliopistosta vuonna 1992. Hänelle myönnettiin Ditsonin kapellimestaripalkinto vuonna 1988.
Smith toimi ylikapellimestarina esimerkiksi Oregonin sinfoniaorkesterissa (1973–1980), San Antonion sinfoniaorkesterissa (1980–1985) ja Louisvillen orkesterissa (1983–1994). Hän johti useita merkittäviä yhdysvaltalaisia orkestereita, mutta esiintyi myös kansainvälisesti.
Pianistin ominaisuudessa Smith säesti muiden muassa Franco Corellia, Sherrill Milnesia, Zara Nelsovaa, Ruggiero Ricciä, Jennie Tourelia, Renata Tebaldia, Walter Trampleria ja Pinchas Zukermania.
Leila Lotti

Leila Kyllikki Lotti (s. 7. tammikuuta 1945 Hattula) on suomalainen valtiotieteen lisensiaatti, yritysjohtaja ja kamarineuvos.
Henkilöhistoria

Leila Lotti syntyi maanviljelijä Reino Jalmari Lotin ja emäntä Kaino Annikki Nikkilän perheeseen. Hän tuli ylioppilaaksi 1966 ja valmistui filosofian kandidaatiksi 1969 ja valtiotieteen lisensiaatiksi 1970 Turun yliopistosta. Hän teki 35-vuotisen uran Suomen Gallup Oy:n (nyk. TNS Gallup) eri tehtävissä (1970–2005) ja toimii yhä Suomen Gallupin säätiön johtajana. Lotti työskenteli myös yhtiön toimitusjohtajana 1989–2001. Lotti on Alfred Kordelinin säätiön hallituksen puheenjohtaja. Hän on julkaissut useita markkinatutkimusalan oppikirjoja ja kymmeniä tutkimusraportteja Gallupin tekemien kyselytutkimusten pohjalta. Hänelle myönnettiin 1990 Mainonnan monitaho -palkinto.
Teoksia

Markkinointitutkimuksen käsikirja, Weilin + Göös 1994.
Tehokas markkina-analyysi, WSOY 2001.
Osaamista ostamassa : opas markkinatietojen hankintaan, Mainostajien liitto 2003.
Suomen Gallupista, päivää! Suomalaista arkea 60-luvulla. TNS Gallup Oy 2006.
Lobo (Filippiinit)

| Lobo |
| --- | --- |
 Lobon sijainti
Valtio:  Filippiinit
Hallintoalue:  CALABARZON
Maakunta:  Batangas
Pinta-ala:  
 – Kokonaispinta-ala:  175 km²
Väkiluku (2007):  37 798
 – Väestötiheys:  216 as./km²
Infobox OKVirheellinen NIMI-arvo: 
Lobo on kunta Batangasin provinssin etelärannikolla, Filippiineillä. Sen asukasluku oli 37 798 vuonna 2007.[lähde? ] Kuten muut Filippiinien kunnat ja kaupungit, Lobo jakautuu barangayhin, joita Lobolla on 26. Kunnan nimen on arveltu tulevan sutta tarkoittavasta lobo-sanasta. [lähde? ]
Lauluja Suomesta

| Lauluja Suomesta Timo Rautiainen & Trio Niskalaukaus |
| --- | --- | --- |

Studioalbumin tiedot
 Julkaistu: 3. marraskuuta 2017
 Formaatti: CD, LP
 Tuottaja(t): Timo Rautiainen & Trio Niskalaukaus
 Tyylilaji: heavy metal
 Kesto: 40.03
 Levy-yhtiö: Sakara Records
Listasijoitukset
  1.
Timo Rautiaisen & Trio Niskalaukauksen muut julkaisut
| Tilinteon hetki 2004 | Lauluja Suomesta 2017 | Mahdoton yhtälö 2020 |
Timo Rautiaisen muut julkaisut
| En oo keittäny enkä myyny 2010 | Lauluja Suomesta 2017 |   |
Singlet albumilta Lauluja Suomesta
 ”Pitkän kaavan mukaan” Julkaistu: 23. helmikuuta 2017  ”Suomi sata vuotta” Julkaistu: 2. kesäkuuta 2017  ”Isä ei jätä” Julkaistu: 29. syyskuuta 2017
Lauluja Suomesta on Timo Rautiainen & Trio Niskalaukauksen viides suomenkielinen studioalbumi, joka julkaistiin 3. marraskuuta 2017 levymerkillä Sakara Records. ”Lauluja Suomesta” on yhtyeen ensimmäinen studioalbumi sen jälkeen, kun yhtye ilmoitti jäävänsä määrittelemättömän pituiselle tauolle vuonna 2004 ja lopulta lopettavansa toimintansa kokonaan vuonna 2006. Albumi debytoi Suomen virallisen listan fyysisten äänitteiden ensimmäisellä sijalla, ja pysyi listalla yhteensä kolme viikkoa.
Albumilta on julkaistu ennakkoon singlet ”Pitkän kaavan mukaan”, ”Suomi sata vuotta” ja ”Isä ei jätä”. Kahdesta ensin mainitusta on kuvattu myös musiikkivideot. Albumin Kolilla kuvatun kansitaiteen on suunnitellut valokuvaaja Tommi Anttonen.
Rockmusiikkilehti Soundin toimittajat valitsivat albumin vuoden 2017 kolmanneksitoista parhaaksi kotimaiseksi albumiksi.
Kappaleet

Lähde: Kaikki kappaleet on sanoittanut Timo Rautiainen ja sovittanut Timo Rautiainen & Trio Niskalaukaus.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Intro | Jarkko Petosalmi | 1.17 |  |  |  |  |  |  |
| 2. | Väärät profeetat | Petosalmi, Jari Huttunen | 3.26 |  |  |  |  |  |  |
| 3. | Toisen luokan kansalainen | Huttunen | 4.10 |  |  |  |  |  |  |
| 4. | Suuria kysymyksiä | Petosalmi, Huttunen | 4.10 |  |  |  |  |  |  |
| 5. | Suomi sata vuotta | Huttunen | 3.15 |  |  |  |  |  |  |
| 6. | Isä ei jätä | Huttunen, Nils Ursin | 4.15 |  |  |  |  |  |  |
| 7. | Marmoritiski | Petosalmi, Huttunen, Ursin | 3.05 |  |  |  |  |  |  |
| 8. | Pitkän kaavan mukaan | Petosalmi, Huttunen | 3.57 |  |  |  |  |  |  |
| 9. | Kuilun partaalla | Petosalmi, Huttunen | 4.09 |  |  |  |  |  |  |
| 10. | Suunsoittaja | Petosalmi, Huttunen | 3.31 |  |  |  |  |  |  |
| 11. | Kun tie päättyy | Rautiainen | 5.36 |  |  |  |  |  |  |
|  |  |  | 40.03 |  |  |  |  |  |  |
Arvostelut

Imperiumi: 8½/10
Kaaoszine:
Keskisuomalainen:
Soundi:
Kokoonpano

Timo Rautiainen – laulu, kitara
Jarkko Petosalmi – kitara
Jari Huttunen – kitara, koskettimet
Nils Ursin – basso, koskettimet, taustalaulu
Seppo Pohjolainen – rummut, taustalaulu
Kokoonpano > Tuotanto

Tuomas Kokko – äänittäjä (Electric Fox-studio, Jyväskylä)
Mikko Karmila – miksaaja (Finnvox)
Mika Jussila – masteroija
Tommi Anttonen – valokuvat, kansitaide
Aiheesta muualla

Lauluja Suomesta Discogsissa. (englanniksi)
Albumi Lauluja Suomesta Encyclopaedia Metallum -sivustolla (englanniksi)
Timo Rautiainen & Trio Niskalaukaus
| --- | --- |
Albumit:   Lopunajan merkit  Itku pitkästä ilosta  Rajaportti  Kylmä tila  Lauluja Suomesta  In frostigen Tälern  Hartes Land 
EP:t:   Hävetkää!  Kuilun partaalla (EP)  Tiernapojat (EP) 
Kokoelmat:   Tilinteon hetki 
DVD:t:   DVD (Timo Rautiainen & Trio Niskalaukaus)  Perunkirjoitus (DVD) 
Kirjat:   Trio Niskalaukaus 
Muuta:  Diskografia
Shropshire (täsmennyssivu)

Shropshire tarkoittaa muun muassa seuraavia:
Shropshire, kreivikunta Englannin länsirannikolla
HMS Shropshire, Britannian kuninkaallisen laivaston risteilijä
HMAS Shropshire, Australian laivaston risteilijä
Shropshire, lammasrotu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shropshire”, voi hakea sivunnimihaulla, laajalla sivunnimihaulla tai tekstihaulla.
Leivinpaperi

Pala leivinpaperia
Leivinpaperi on rasvatiivis, silikonoitu ja lämmönsietokykyinen paperi, jossa on tarttumaton pinta. Leivinpaperia käytetään etenkin leivonnassa suojaamaan peltiä tai vuokaa sekä helpottamaan leivonnaisten käsittelyä. Leivinpaperilla voidaan myös esimerkiksi vuorata vuoka uuniruokaa tehtäessä, kääriä keitettävä tai höyrystettävä ruoka, tai suojata leikkuulauta.
Leivinpaperi valmistetaan puhtaasta selluloosasta, ja se on molemmin puolin silikonoitua rasvatiivistä pergamiinia. Leivinpaperi kestää uunin kuumuuden noin 250 asteeseen asti.
Leivinpaperia myydään rullana tai pellin kokoisina arkkeina valkaistuina tai valkaisemattomina. Leivinpaperi on kompostoituvaa.
Aiheesta muualla

Kuvia tai muita tiedostoja aiheesta Leivinpaperi Wikimedia Commonsissa
Ljubim

Ljubimin vaakuna vuodelta 1778.
Ljubim (ven. Люби́м) on kaupunki Jaroslavlin alueella Venäjällä. Se sijaitsee Kostromajokeen laskevan Obnora-joen varrella 123 kilometriä Jaroslavlista koilliseen. Kaupunki on Ljubimin piirin keskus. Sen kautta kulkee Danilovin ja Buin välinen rautatie (Ljubimin asema). Asukkaita on 5 800 henkeä (vuonna 2008).
Kaupunki on perustettu vuonna 1546. Vuonna 1777 siitä tuli Jaroslavlin lääniin kuuluneen kihlakunnan keskus. Nykyään Ljubimissa on puunjalostus- ja elintarviketeollisuutta.
Aiheesta muualla

Ljubimin kaupungille omistettu sivusto (Arkistoitu – Internet Archive) (venäjäksi)
Jaroslavlin alueen kaupungit
Päähallintopaikka: Jaroslavl

Danilov | Gavrilov-Jam | Ljubim | Myškin | Pereslavl-Zalesski | Pošehonje | Rostov | Rybinsk | Tutajev | Uglitš
Shrivenham

| Shrivenham |
| --- | --- |
 Eglwys Sant Andreas, Shrivenham
 fiShrivenham 
 51°35′53″N, 1°39′32″W 
Väkiluku 2021:  3 060 
 www.shrivenham.org 
Shrivenham on kylä Oxfordshiressa Englannissa. Kylän asukasluku oli 5 351 ja sen alueen pinta ala on 4,091 km2 ja asukastiheys vuonna 2021 oli 1 308 as./km2. Asukasmäärän ennustettiin kasvavan. Shrivenham kuului hallinnollisesti aiemmin Berkshiren alaisuuteen, mutta liitettiin 1974 Vale Of White Horsen hallintopiiriin (district), joka puolestaan kuuluu hallinnollisesti Oxfordshiren kreivikuntaan (county).. Paikkakunnan nimi voi olla myös muodossa Shrivenham/Watchfield.
Leila Arcieri

Leila Carmelita Arcieri (s. 18. joulukuuta 1973 San Francisco Kalifornia) on yhdysvaltalainen näyttelijä, malli ja yrittäjä.